burgasdotpro/wikipedia huggingface dataset:
Športovec roka (Česko-Slovensko)

Športovec roka () bolo ocenenie udeľované každoročne najlepším športovcom Česko-Slovenska v rokoch 1959 až 1992 Klubom športových novinárov. Prvým víťazom sa stal vodný slalomár Vladimír Jirásek. Od roku 1961 sa ocenenie udeľovalo aj najlepším športovým tímom. Prvým oceneným tímom bola československá hokejová reprezentácia. Po rozdelení Česko-Slovenska v roku 1993 bolo ocenenie naďalej udeľované v oboch nástupníckych krajinách ako Sportovec roku v Česku a Športovec roka na Slovensku.
Individuálne ocenenie bolo zvyčajne udeľované jednému športovcovi, ale v dvoch prípadoch ho získali dvaja ľudia – Eva Romanová a Pavel Roman (krasokorčuliarsky pár) v roku 1962 a bratia Jindřich a Jan Pospíšilovci (hráči bicyklebalu) v roku 1979. Cenu celkom získalo 28 rôznych športovcov v 23 športových disciplínach, z čoho bolo 22 mužov a 6 žien. Gymnastka Věra Čáslavská cenu získala štyrikrát, čo je najviac zo všetkých ocenených športovcov. Je tiež jediná, kto ju dokázal získať tri roky po sebe (v rokoch 1966 až 1968). Viac ako raz bolo ocenených šesť športovcov.
Tímovú cenu získali kolektívy z 12 športových disciplín, pričom všetky okrem jedného boli národné reprezentácie. Iba raz boli oceneným tímom hráči športového klubu, a síce hádzanári Dukly Praha v roku 1963. Najúspešnejšie boli hokejové mužstvá, ktoré cenu získali šesťkrát. Hokejový brankár Josef Mikoláš a bežkyňa na lyžiach Květa Jeriová boli jedinými športovcami, ktorí vyhrali individuálnu aj tímovú cenu (Mikoláš ako člen československej hokejovej reprezentácie na majstrovstvách sveta v roku 1961 a Jeriová ako členka štafety na zimných olympijských hrách v roku 1984). Mužské kolektívy ocenenie získali 20 krát a ženské 3 krát. Obhájiť víťazstvo nasledujúceho roku sa podarilo iba dvom tímom: hokejovej reprezentácii v rokoch 1968 a 1969 a mužskej štafete v behu na lyžiach v rokoch 1988 a 1989. V rokoch 1970 až 1977 a roku 1979 nebola tímová cena udelená.
Javorův kopec (prírodná pamiatka)

Javorův kopec je prírodná pamiatka ev. č. 1855 neďaleko obce Chlum-Korouhvice v okrese Žďár nad Sázavou v nadmorskej výške 592 - 630 metrov. Oblasť spravuje AOPK Havlíčkův Brod.
Ochrana.
Predmetom ochrany sú svahová pramenisková lúka, kde podmáčené plochy prechádzajú k suchším porastom psicových trávníkov a
vzácne a ohrozené druhy živočíchov a rastlín, najmä populácia vstavačovca májového "(Dactylorhiza majalis)" a vemenníku dvojlistého "(Platanhera bifolia)".
Speak to Me

Speak to Me môže byť:
Jozef Kerák

Jozef Kerák (* 22. december 1891, Veľké Rovné† 28. jún 1945, tamtiež) bol slovenský drotár a insitný umelec.
Jozef Kerák pochádzal z roľníckej rodiny, jeho otec Jozef (* 1857), pochádzal z obce Petrovice a priženil sa do Veľkého Rovného (1882), keď sa oženil s Annou Martinikovou. Celý život cestoval po Slovensku i zahraničí (Švajčiarsko, Nemecko) na tzv. „hauzírky“, t.j. chodenie drotárov z domu do domu, kde opravovali drôtovaním najmä keramické nádoby.
Tvorba.
Medzi jeho najznámejšie diela patria pletené drôtené diela Drotár a džarek (učeň drotára), Princezná, Tiger, Kohút, Jeleň, Papagáje a Krokodí. Jeho tvorba je vystavená najmä v rámci expozície Považského múzea na Budatínskom zámku.
Tvoril fantzijné plastiky z drôtu, kde sa prejavoval jeho svojbytný pohľad na rozprávkové bytosti a aj drotárov. Jeho zručnosť a poznanie materiálu mu umožňovali tvoriť priesvitné figúry, ktoré pripomínajú jemnú perokresbu v priestore.
Jozef Kerák bol najvýznamnejší predstaviteľ drotárstva v súdobom naivnom umení.
Rovňanskému drotárstvu sa venuje aj výstava v Múzeu Drotárie vo Veľkom Rovnom. Verejnosti je známy aj film "Ako divé husi" s drotárskou tematikou, ktorý vznikol na motívy knihy Andreja a Vladimíra Ferkovcov.
Dědkovo

Dědkovo je prírodná pamiatka ev. č. 5652 medzi obcami Lhota u Olešnice v okrese Blansko a Bolešín v okrese Žďár nad Sázavou.
Ochrana.
Dôvodom ochrany je zachovanie biotopu a populácie črievičníka papučkového a populácie ďalších druhov organizmov, vyskytujúcich sa v podraste lesného spoločenstva, typy biotopov a druhy, pre ktoré bola iným právnym predpisom vyhlásená EVL Dědkovo a ktoré sa nachádzajú na území prírodnej pamiatky.
Dedo

Dedo () je český film režisérskeho tria Mejla Basel, Marta Santovjáková Gerlíková a Jiří Novotný. Natočený bol v roku 2016 podľa scenára Marty Santovjákovej Gerlíkovej a Mejlu (Milana) Basela. V snímke je vykreslený prázdninový pobyt pražských súrodencov na chalupe u deda, bývajúceho na lazoch Valašska. 
Dej.
Príbeh sa odohráva na samote deda (František Segrado), ku ktorému cestujú na prázdniny vnúčatá (Anička Čtvrtníčková a Jáchym Dimov). Deti z Prahy, zvyknuté na zaužívané stereotypy, s obavami z neznáma vystupujú z vlaku, netušiac, čo ich v najbližších dňoch čaká. Rázovité Valašsko však od prvých momentov deti očarí prostredím a úprimnosťou miestnych ľudí, s ktorými sa ihneď skamarátia. Hoci sa sprvu šokovaní zabavením tabletu a telefónu obávajú nudy, čoskoro sa presvedčia o opaku. Aj vďaka nálezu dopisov prababičky z obdobia 1. svetovej vojny začínajú rozumieť zvykom a tradíciám a uvedomujú si, že žiť sa dá aj bez internetu.
Mlýnský potok a Uhlířky

Mlýnský potok a Uhlířky je prírodná pamiatka ev. č. 917 neďaleko obce Račín v okrese Žďár nad Sázavou v nadmorskej výške 548 - 604 metrov. Oblasť spravuje AOPK Havlíčkův Brod.
Ochrana.
Predmetom ochrany je meandrující tok Losenického potoka, nálezisko vlhkomilnej flóry a fauny.
Vlčí kámen (prírodná pamiatka)

Vlčí kámen je prírodná pamiatka ev. č. 1277. Nachádza sa v susedstve pomníka posledného vlka zastreleného na Vysočine, na západnom úbočí kopca Sólo () v Žďárskych vrchoch, neďaleko obce Lísek v okrese Žďár nad Sázavou v nadmorskej výške 750-766 metrov. Oblasť spravuje AOPK Havlíčkův Brod.
Ochrana.
Predmetom ochrany je zvyšok starého bukového porastu.
Mrvenička

Mrvenička (iné názvy: domáca tarhoňa, strúhanka, strúhanička; narečovo "rajbanička") je cestovina pripravená z hrubej múky a vajec, ktorá sa po zamiesení strúha alebo krája nadrobno a nechá vyschnúť alebo sa priamo strúha do vriacej vody. Suché kúsky majú veľkosť približne od 2 mm do 1 cm podľa dierok strúhadla. Používa sa ako zahustenie polievky.
Sladká mrvenička.
(Sladká) mrvenička sa používa ako posýpka koláčov. Pripravuje sa z múky, cukru a masla prípadne žĺtku. Používa sa hrubá alebo polohrubá múka v pomere 1:1:1 (múka, cukor, maslo), prípadne až dvojnásobné množstvo múky ak je pridaný žĺtok. Typický recept je slivkový koláč posypaný mrveničkou.
Zdroj.
Hell and Silence

Hell and Silence je extended play od lasvegaskej indie rockovej hudobnej skupiny Imagine Dragons, ktoré bolo vydané v roku 2010 a nahrané v Battle Born Studios. Všetky piesne napísali Imagine Dragons a sami si ich aj produkovali. Toto EP čiastočne mixoval aj Mark Needham, ktorý bol nominovaný na cenu Grammy.
Iveta Sabová

Doc. Mgr. art. Iveta Sabová, ArtD. (* 1964) je slovenská klaviristka a pedagogička oddelenia klavírnej spolupráce na Hudobnej a tanečnej fakulte VŠMU v Bratislave a na Konzervatóriu v Bratislave.
Zúčastnila sa viacerých klavírnych súťaží a ako sólistka účinkovala so Štátnou filharmóniou Košice a Štátnym komorným orchestrom Žilina. Vystúpila na rôznych interpretačných súťažiach doma, ale i v zahraničí (napr. "Internationaler Mozartwettbewerb" v Salzburgu, "Internationaler LOUIS SPOHR Wettbewerb" vo Weimare, "Medzinárodná tribúna mladých interpretov v rámci BHS").
V súčasnosti sa predovšetkým venuje komornej hre, spolupracuje s viacerými slovenskými sólistami. Koncertovala na mnohých miestach na svete, ako napríklad v Nemecku, Rakúsku, Taliansku, Maďarsku, Rumunsku, Česku, Slovensku, ale aj na Malte a v USA. Pravidelne sa ako lektorka zúčastňuje medzinárodných majstrovských kurzov a festivalov, ako napríklad "Musica Arvenzis" v Dolnom Kubíne, "Medzinárodná akadémia Lessa" v Taliansku, Interpretačné kurzy v rámci medzinárodnej organizácie EPTA, "Medzinárodné interpretačné kurzy a festival Pekná hudba" v Banskej Štiavnici, Medzinárodné interpretačné kurzy v Komárne a "Letná akadémia VŠMU".
Aristides z Atén

Marcianus Aristides (Aristeides) z Atén alebo Aristidis Aténsky (Αριστείδης ο Αθηναίος) bol antický kresťanský autor. Žil v prvej polovici 2. storočia a sám seba označoval za filozofa. Je známy ako autor diela "Apológia". V katolíckej i ortodoxnej cirkvi je uctievaný ako svätec. Jeho sviatok sa v katolíckej cirkvi slávi 31. augusta, v ortodoxnej cirkvi 13. septembra.
Život.
Detaily z Aristidovho života nie sú známe. Každopádne sa však považuje za jedného z prvých kresťanských apologétov, jeho spis, nazvaný jednoducho "Apológia", je najstaršou zachovanou kresťanskou apológiou. Rovnako ako jeho súčasník Quadratus z Atén aj on sa v tomto svojom diele obracia priamo na vtedajšieho rímskeho cisára.
Spis "Apológia" je napísaný jednoduchým, no elegantným štýlom. Vysvetľuje v ňom kresťanský pohľad na svet a pokúša sa presvedčiť cisára, že sú to práve kresťania, ktorí uctievajú toho pravého Boha.
"Apológia" bola dlho považovaná za stratenú. Všetko, čo bolo o Aristidovi a jeho diele známe, sa opieralo len o niekoľko zmienok v dielach Euzébia Cézarejského a Hieronyma. Až v roku 1878 sa v Benátkach našiel a bol publikovaný rozsiahly arménsky fragment "Apológie". Britský biblista James Rendel Harris nakoniec v roku 1889 objavil v Kláštore sv. Kataríny na vrchu Sinaj kompletný sýrsky preklad tohto spisu. Armitage Robinson neskôr preukázal, že grécky text byzantského románu "Barlaam a Jozafát" (Βίος Βαρλαάμ καί Ιωάσαφ) obsahuje veľkú časť Aristidovej "Apológie" zakomponovanú do repliky jednej z postáv.
Ukážka z textu "Apológie".
„Ja však tvrdím, že Boh nebol splodený ani (inak) utvorený, nikto ho nedokáže neobsiahnuť, no on obsiahne všetko. Tvrdím, že je sám v sebe jestvujúcou formou, nemá počiatok ani koniec, nemôže zaniknúť, je nesmrteľný, dokonalý a nepochopiteľný. Keď som povedal, že je dokonalý, znamená to, že nemá nijaké nedostatky ani chyby a ani nič nepotrebuje, no všetko potrebuje jeho. Povedal som, že nemá počiatok. Čo totiž má počiatok, má aj koniec. A čo má koniec, mení sa a zaniká. Nemá nijaké meno, pretože všetko, čo má meno, patrí ku stvorenstvu. Nemá nijaký tvar a nie je ani zložený z nijakých údov, pretože kto také niečo má, patrí k útvarom. Nie je muž ani žena. Nebesá ho neobsiahnu, no on ich obsiahne a obsiahne aj všetko viditeľné i neviditeľné.“ "(Aristides z Atén: Apológia, 1. kapitola, úryvok)"
Sandford Fleming

Sir Sandford Fleming (* 7. január 1827, Kirkcaldy, Spojené kráľovstvo† 22. júl 1915, Halifax, Kanada) bol kanadský inžinier a vynálezca škótskeho pôvodu. Najviac sa preslávil zavedením svetového štandardného času a presadením časových zón. K jeho prácam patrí tiež prvá kanadská známka. Bol veľmi plodný v oblasti kartografie.
Životopis.
Narodil sa v meste Kirkcaldy v Škótsku. V roku 1845 (vo veku 17 rokov) emigroval so svojím starším bratom Davidom do Ontária (vtedy nazývaného "Upper Canada"). Postupne prešli Quebec, Montreal, Kingston až sa nakoniec usídlili v Peterborough u svojich príbuzných.
Vďaka svojej vynaliezavosti a práci bol menovaný od roku 1855 hlavným inžinierom Severnej železničnej trate v Kanade. Presadzoval oceľové mosty namiesto drevených.
V roku 1874 navrhol v Írsku jednotný dvadsaťštyrihodinový denný čas pre celý svet. Z jeho popudu v roku 1929 všetky významné krajiny prijali časové pásma.
V roku 1880 prestal s mapovaním. Podieľal sa neúnavne na realizácii káblového telegrafu spájajúceho všetky britské krajiny.
V roku 1901 bol odmenený britskou kráľovnou Viktóriou a obdarený rytierskym titulom. Zomrel v roku 1915, pochovaný bol na Beechwood Cemetery.
Je známy v celom svete. V Kanade v Ontáriu, v Toronte a inde bolo po ňom pomenovaných mnoho škôl.
Hof (mesto)

Hof je mesto v Nemecku, ležiace asi 100 km severovýchodne od Norimbergu a 15 km západne od českých hraníc na rieke Sále. Žije tu okolo 45 tisíc obyvateľov.
Mesto bolo súčasťou historickej krajiny Fojtsko a markgrófstva Brandenburg-Bayreuth, od roku 1810 patrí k Bavorsku. V meste je rozvinutý potravinársky priemysel: pivovary, výroba údenín, ktoré predávajú na uliciach krojovaní párkari ("Wärschtlamo"). Nad mestom sa vypína rozhľadňa "Bismarckturm" z roku 1921. Funguje tu divadlo, zoologická záhrada a mestský park "Theresienstein", neďaleko mesta leží letisko Plauen-Hof. Každoročne v októbri sa v meste koná medzinárodný filmový festival.
Štarkov (prírodná pamiatka)

Štarkov je prírodná pamiatka, ktorá sa nachádza na vrchole kopca Štarkov (679 m) v blízkosti Nového Jimramova v okrese Žďár nad Sázavou.
Ochrana.
Predmetom ochrany je geomorfologicky významný skalný útvar so zvyškami hradu.
Love4Tennis

Love4Tennis je medzinárodná tenisová akadémia, zameraná na celoročnú prípravu profesionálnych hráčov. V roku 2006 ju v Bratislave založil Erik Csarnakovics. Akadémia disponuje 6 tenisovými kurtami (4 s antukovým povrchom a 2 s tvrdým povrchom), hotelom, reštauráciou a regeneračným centrom. 
Tréningová metóda akadémie je založená na hráčovom pochopení svojho herného systému a perfekcionalizmu v tréningovej príprave. Pôsobením týchto dvoch faktorov sú potom hráči schopní hrať svoj potencionálne najlepší tenis.
V Love4Tennis vyrástli, alebo sa celoročne pripravujú, mnohí Davis Cupoví a Fed Cupoví hráči, ako sú Lukáš Lacko, Miloslav Mečíř ml., Norbert Gomboš, Kristína Kučová, Jarmila Gajdošová, Iľja Marčenko a Danylo Kalenichenko.
It's Time (EP)

It's Time je extended play od americkej indie rockovej skupiny Imagine Dragons, ktoré bolo vydané dňa 12. marca 2011. Bolo nahrané v Štúdiu X v Palms Hotel and Casino počas jesene 2010. Všetky piesne napísali Imagine Dragons a mixoval je Mark Needham, ktorý bol nominovaný na cenu Grammy.
Pecval

Pecval môže byť:
Proklos (arcibiskup)

Proklos ( [Próklos], ; * okolo roku 390† zrejme 446, Konštantínopol, dnes Istanbul) bol konštantínopolským arcibiskupom v rokoch 434 až 446. V katolíckej i ortodoxnej cirkvi je uctievaný ako svätec.
Život.
Hlavným zdrojom poznatkov o Proklovom živote je dielo Sokrata Scholastika († okolo 440) "Historia ecclesiastica" (Cirkevné dejiny). Podľa údajov uvedených v tomto spise Proklos v mladosti slúžil v Konštantínopole najprv ako lektor (klerik s nižším svätením). Študoval rétoriku u významných učiteľov tej doby a neskôr sa stal sekretárom arcibiskupa Attika, ktorý ho vysvätil za diakona a potom aj za kňaza.
Keď v roku 425 Attikos zomrel, mnohí si priali, aby sa jeho nástupcom stal práve Proklos. No novým konštantínopolským arcibiskupom sa stal Sisinnios. Ten sa rozhodol vymenovať Prokla za arcibiskupa v meste Kyzikos (Κύζικος) v regióne Mysía (Μυσία) (dnešné mesto Balız v provincii Balıkesir, Turecko). Tamojšia cirkevná obec si však želala mať biskupa z radov vlastného duchovenstva, a tak sa Proklos nakoniec vzdal úradu ešte skôr, než by doň nastúpil.
Po Sisinniovej smrti v roku 427 ako aj po rozhodnutí Efezského koncilu v roku 431 o zosadení Sisiniovho nástupcu Nestoria sa opäť predpokladalo, že by sa Proklos mohol stať novým konštantínopolským arcibiskupom. Predpoklady sa zase nenaplnili a novým arcibiskupom Konštantínopolu sa stal Maximianos. Proklos bol totiž zástancom názoru, že Márii prináleží titul "Matka Božia", v dôsledku čoho sa dostal s Nestoriom do konfliktu.
Nestoriov nástupca Maximianos však zomrel už v roku 434. Za nového konštantínopolského arcibiskupa bol ešte pred jeho pohrebom ustanovený Proklos.
V kristologických sporoch vtedajšej doby zastával Proklos, podľa Sokrata Scholastika, nekompromisne ortodoxný dogmatický postoj, no inak bol známy ako tolerantný a zmierlivý človek. Keď mu arménski biskupi predložili na posúdenie akúsi teologickú náuku pripisovanú Theodorovi z Mopsuestie, odsúdil ju síce ako heretickú, no zároveň však vyslovil pochybnosti o Theodorovom skutočnom autorstve. Išlo totiž o teológa, ktorý požíval, hlavne medzi Arménmi, veľkú úctu.
V roku 438 nechal slávnostne preniesť do Konštantínopolu telesné ostatky bývalého konštantínopolského arcibiskupa Jána Zlatoústeho, ktorý zomrel v roku 407 vo vyhnanstve, čím ho de facto rehabilitoval.
Proklovi sa pripisuje zavedenie modlitby Trisagion do byzantskej liturgie.
Most Čadečka

Most Čadečka je diaľničný most na diaľnici D3, vybudovaný cez hlboké údolie potoka Čadečka na hranici obcí Čierne a Skalité v okrese Čadca. Most bol vybudovaný v rokoch 2013 – 2017 združením spoločností VÁHOSTAV – SK, Doprastav, Strabag a Metrostav, generálnym zhotoviteľom mosta bola spoločnosť Strabag, s.r.o. So svojou dĺžkou 690 m je najdlhším mostom a s výškou 64 m nad najnižším bodom údolia je druhým najvyšším mostom na stavebnom úseku Svrčinovec – Skalité a zároveň na Slovensku, hneď po moste Valy. Vzhľadom na nízke predpokladané intenzity je zatiaľ postavený len pre jeden jazdný pás s obojsmernou premávkou, po kapacitnom naplnení polprofilu sa plánuje dobudovať aj súbežný most pre druhý jazdný pás.
Opis.
Most je ako deväťpoľový most so spriahnutou, oceľovo-betónovou konštrukciou o rozpätí 53+59+81+4x87+75+64 m. Nosnú konštrukciu tvorí dvojica zváraných a navzájom poprepájaných oceľových nosníkov, na ktoré sa dodatočne vybetónovala železobetónová mostovka. Oceľová časť konštrukcie sa zvárala za oporami a na definitívnu pozíciu bola postupne vysunutá. Vzhľadom na to, že most sa nachádza v oblúku a v prechodnici (teda nemá konštantné smerové zakrivenie), vysúvalo sa spoza oboch opôr, väčšina konštrukcie bola vysunutá spoza západnej opory. Po dokončení hlavnej, oceľovej časti, bola zhotovená spriahajúca betónová doska, ktorá je z oceľovou časťou prepojená pomocou tzv. tŕňov.
Most Vŕšok

Most Vŕšok je diaľničný most, ktorý prevádza diaľnicu D3 cez hlboké údolie pri obci Čierne v okrese Čadca. Most je budovaný od roku 2013 združením spoločností Váhostav-SK, Doprastav, Strabag a Metrostav. So svojou výškou 60 m nad najnižším bodom údolia je tento most štvrtým najvyšším na Slovensku, hneď po mostoch Valy, Čadečka a Rieka, ktoré sú tiež súčasťou tohto stavebného úseku. Vzhľadom na nízke predpokladané intenzity je zatiaľ postavený len pre jeden jazdný pás z obojsmernou premávkou, výhľadovo, po kapacitnom naplnení polprofilu sa plánuje dobudovať aj súbežný most pre druhý jazdný pás. Generálnym zhotoviteľom mosta bola spoločnosť Doprastav.
Opis.
Z odborného hľadiska možno most popísať ako 6-poľový most sprahnutej, oceľovo - betónovej konštrukcie dĺžky 420 m. Jednotlivé polia majú rozpätia polí 69+81+87+75+63+45 m. Nosnú konštrukciu tvorí dvojica zváraných a navzájom poprepájaných oceľových trámov, na ktoré sa dodatočne vybetónovala železobetónová mostovka. Oceľová časť konštrukcie sa zvárala za východnou oporou a na svoje konečné miesto bola postupne vysúvaná. Po dokončení hlavnej, oceľovej časti, bola zhotovená betónová doska, ktorá je z oceľovou časťou prepojená pomocou tzv. tŕňov.
Most Rieka

Most Rieka je diaľničný most, ktorý prevádza diaľnicu D3 cez hlboké údolie pri osade Rieka, ktorá je súčasťou obce Skalité v okrese Čadca. Most je budovaný od roku 2013 združením spoločností Váhostav-SK, Doprastav, Strabag a Metrostav. Most je s výškou 62 m tretím najvyšším mostom na Slovensku, hneď po mostoch Valy a Čadečka, ktoré sú tiež súčasťou tohto stavebného úseku. Vzhľadom na nízke predpokladané intenzity je zatiaľ postavený len pre jeden jazdný pás z obojsmernou premávkou, výhľadovo, po kapacitnom naplnení polprofilu sa plánuje dobudovať aj súbežný most pre druhý jazdný pás. Generálnym zhotoviteľom mosta je spoločnosť Váhostav-SK.
Opis.
Z odborného hľadiska možno most charakterizovať ako osempoľový komorový most, ktorého mostovka je stavebne spojená s piliermi. Most má dĺžku 500 m s rozpätiami polí 25+40+58+3x92+58+43 m. Krajné polia boli budované na pevnej skruži, prostredné boli zhotovené tzv. letmou betonážou. Mostovka má premenlivú výšku 2,7 až 5,0 m a je dutá, t. j. jej súčasťou je tzv. komora, ktorá slúži na účely údržby a prehliadok mosta.
António Egas Moniz

António Egas Moniz, celým menom António Caetano de Abreu Freire Egas Moniz (* 29. november 1874, Avanca, Portugalsko† 13. december 1955, Lisabon) bol portugalský neurológ a neurochirurg, priekopník cerebrálnej angiografie. Ako prvý lekár na svete vykonal lobotómiu, a je tak považovaný za jedného zo zakladateľov psychochirurgie. V roku 1949 získal ako prvý Portugalčan Nobelovu cenu za fyziológiu a lekárstvo (spolu so švajčiarskym fyziológom W. R. Hessom).
Životopis.
Roku 1902 sa stal profesorom na Katedre neurológie, ale o rok neskôr vstúpil do politického života. Bol vymenovaný portugalským veľvyslancom v Madride a neskôr tiež ministrom zahraničných vecí. Roku 1920 sa vrátil späť k medicíne. 
Roku 1927 vyvinul mozgovú angiografiu, ktorá umožňovala vizualizáciu ciev v mozgu, za čo bol dvakrát nominovaný na Nobelovu cenu, ktorú nakoniec získal roku 1949 za objav lobotómie.
Prvú lobotomickú operáciu - ktorú označili ako "prefrontálna leukotómia" - vykonal spolu s neurochirurgom Pedrom Almeida Limom (* 1903† 1985) v novembri 1935. Pri operácii boli pacientom vyvŕtané do lebky dva otvory s priemerom 1,5 až 2 cm, ktorými sa zaviedli injekcie s liehom do prefrontálnej kôry. Dlhými nožmi potom operatér pohyboval hore a dole, čím bola zničená veľká časť nervových dráh v bielej aj sivej hmote mozgovej.
V roku 1948 sa uskutočnilo už asi 20 tisíc obdobných zákrokov, najmä pacientom trpiacim schizofréniou alebo depresiou. Súčasne však vychádzali čoraz viac najavo problematické stránky lobotómie. Na prvom mieste to bola vysoká úmrtnosť, ďalej išlo o vznik rozsiahlych hematómov v čelných lalokoch, u niektorých pacientov sa rozvinula epilepsia. Pokiaľ ide o psychické dôsledky, pacienti síce mali nižšie napätie alebo nepokoj, zároveň ale apatiu, pasivitu, neschopnosť sústrediť sa a emocionálnu plochosť. Spolu s rozvojom psychofarmák v 50. rokoch tak využívanie lobotómie rýchlo klesalo.
V roku 1939 Moniza postrelil pacient, následkom čoho zostal pripútaný na vozík. Zomrel o 16 rokov neskôr vo veku 81 rokov.
Dvaja šľachtici veronskí

Dvaja šľachtici veronskí alebo Dvaja veronskí šľachtici () je komédia anglického dramatika Williama Shakespearea. Dátum vzniku približne v rokoch 1590 až 1591.
Shakespearova ranná komédia vypovedá o konflikte lásky a priateľstve. Prvýkrát sa  objavuje postava v prestrojení (cross dressing) v situácii, keď ženská postava hraná v Shakespearovej dobe vždy chlapcom, sa prezlieka (Júlia za Sebastiána) za  muža.
Komédia  vyniká absurdným humorom, o ktorý sa postarala dvojica sluhov: Frčko (orig.: Speed, slov.: Ľ.Feldek), Podpich (orig.: Launce, slov.: Ľ.Feldek)
"Podpich  (orig.: Launce, slov.: Ľ.Feldek), Proteov sluha:"
"Ja som iba  obyčajný hlupák, ale toľko rozumu mám, aby som poznal, že môj pán je pekný pľuhavec. Ale na tom nezáleží, keď zostane pľuhavcom iba v láske. Nikto na svete  netuší, že ja som zamilovaný. Beztak však, ja som zamilovaný. Ale ani párom  koní zo mňa nedostanete, do koho som zamilovaný. Beztak však, ja vám môžem  povedať, že je to ženská. Ale kto je tá ženská, to radšej neprezradím ani  sebe. Beztak však, ja vám  môžem  povedať, že je to čeľadnica od kráv. Úplne nevinná čeľadnica to teda nie je,  pretože už má niečo za sebou. Beztak  však, trochu čeľadnica je, pretože má niečo  pred sebou a k tomu má pána, ktorému slúži ako čeľadnica. Oddaná  dokáže byť ako kokeršpaniel, čo je na obyčajnú kresťanku priveľa. (vytiahne  papier) Tu mám inventár jej predností..."
Názov je z prvého fóliového vydania z roku 1623.
Miesto deja: Verona, Miláno
Jazyk: próza 20%, verš 80%, (z toho rýmovaný verš 20%)
Obsadenie.
sluhovia, hudobníci, zbojníci
Sokrates Scholastikos

Sokrates Scholastikos ( tiež ; * okolo roku 380, Konštantínpol† okolo roku 440) bol neskoroantický cirkevný historik. Je autorom sedemzväzkového diela "Cirkevné dejiny" (, ).
Sokrates bol konštantínopolský právnik. Jeho učiteľmi boli Helladios a gramatik Ammonios. Teologicky ho ovplyvnil Órigenes, ktorý bol už vtedy považovaný za nepríliš ortodoxného teológa. Možno preto neskôr dokázal nájsť určité pochopenie pre rôzne heretické názory (napr. Novaciánove), avšak bez toho, že by opustil ortodoxnú vieru.
Svoje "Cirkevné dejiny" chápal ako akési pokračovanie dejepisných diel Eusébia Cézarejského. Usilujú sa o nestranný a chronologický popis obdobia medzi rokmi 305439. Sokrates pri ich písaní čerpal z cirkevnohistorických prác Eusébia Cézarejského, Rufina z Aquileia, Gelasia z Cézarey, Flavia Eutropia, Atanáza Alexandrijského a Gregora Naziánskeho. Cenné zdroje informácií predstavovali tiež najrôznejšie úradné listiny, správy, listy jednotlivých biskupov, akty koncilov, Kronika Konštantínpolu a pod. V neposlednom rade sa opieral aj o ústne svedectvá a vlastné zážitky.
Podľa dostupných materiálov je zrejmé, že Sokrates počas svojho života raz "Cirkevné dejiny" prepracoval. Pôvodná verzia sa zachovala len v arménskych fragmentoch, prepracovaná definitívna verzia sa zachovala kompletná v gréckom jazyku.
"Cirkevné dejiny" sú mimoriadne dôležitým historickým prameňom pre obdobie 4. a začiatku 5. storočia. Vo svojich dielach sa o ne opierali aj ďalší autori ako Sozomenus, Teodor Lektor či Epifánius.
Shirley Basseyová

Dame Shirley Veronica Bassey, DBE (* 8. január 1937, Cardiff, Wales, Spojené kráľovstvo) je waleská speváčka.
Svoju profesionálnu kariéru začala v roku 1953, kedy spievala vo varietnom predstavení "Memories of Jolson". Svoj prvý album nazvaný "Born to Sing the Blues" vydala v roku 1957 na značke "Philips Records", nasledovalo viac než tridsať ďalších albumov. Nahrala titulné piesne pre tri filmy o Jamesovi Bondovi, konkrétne "" (1964), "Diamanty sú večné" (1971) a "Moonraker" (1979). 
V januári 1959 sa stala prvou waleskou umeleckou osobnosťou so singlom na 1. mieste britskej Top 10.
V roku 1977 získala Brit Award ako najlepšia britská speváčka za posledných 25 rokov. Je tiež označovaná ako „jedna z najpopulárnejších britských speváčok druhej polovice 20. storočia“.
V roku 1999 získala Rad britského impéria.
Švařec II

Švařec II je prírodná pamiatka ev. č. 5309 neďaleko obce Koroužné v okrese Žďár nad Sázavou v nadmorskej výške 415 - 490 metrov. Oblasť spravuje AOPK Havlíčkův Brod.
Ochrana.
Dôvodom ochrany je uchovanie prírodovedecky cenného územia s výskytom mnohých chránených a ohrozených druhov rastlín a živočíchov, najmä vlhkomilných - vstavačovité, borievky, pokruta jesenného, zo živočíchov skokana zeleného, ropuchy bradavičnatej, mloka bodkovaného a ochrany minerálov - tzv. Heřmanovských gulí.
Suché kopce

Suché kopce je prírodná pamiatka ev. č. 1279 neďaleko obce Vojnův Městec v okrese Žďár nad Sázavou v nadmorskej výške 646 - 678 metrov. Oblasť spravuje AOPK ČR CHKO Žďárské vrchy.
Ochrana.
Predmetom ochrany sú vlhké lúky prechádzajúce vo vresovisko s radom významných druhov.
LG G4c

LG G4c je androidový smartfón, ktorý vyrába spoločnosť LG Electronics. Predstavený bol v máji a uvedený v júni 2015.
Obsahuje LCD displej s uhlopriečkou 5 palcov a rozlíšením 720 x 1280 s bodovou hustotou 294 ppi a operačný systém Android 5.0.2 aktualizovateľný na 6.0.1. 
Použitý čipset je Qualcomm MSM8916 Snapdragon 410, procesor Quad-core 1.2/1.3 GHz Cortex-A53 a grafický procesor je Adreno 306. Kapacita vnútorného úložiska je 8 GB, rozšíriteľné pomocou microSD karty do 256 GB a pamäť RAM je 1 GB. Primárna kamera má 8 MP, sekundárna 5 MP.
Batéria je odnímateľná Li-Ion s kapacitou 2540 mAh.
Olšoveček

Olšoveček je prírodná pamiatka ev. č. 1445 neďaleko obce Veľká Bíteš v okrese Žďár nad Sázavou v nadmorskej výške 492 - 518 metrov. Oblasť spravuje AOPK ČR.
Ochrana.
Predmetom ochrany sú vodné a mokraďové biotopy s výskytom zvlášť chránených druhov organizmov.
LG G3 Screen

LG G3 Screen je androidový phablet, ktorý vyrába spoločnosť LG Electronics. Predstavený bol v októbri a uvedený v decembri 2014.
Obsahuje LCD displej s uhlopriečkou 5,9 palca a rozlíšením 1080 x 1920 bodov s bodovou hustotou 373 ppi. Operačný systém je použitý Android 4.4.4.
Používa systém na čipe LG Nuclun s procesorom Octa-core (4x1,5 GHz CortexP-A15 a 4x1,2 GHz Cortex-A7), kapacita úložiska je 32 GB, rozšíriteľné microSD kartou do 32 GB a pamäť RAM je 2 GB.
Primárna kamera má 13 MP, sekundárna 2,1 MP. Batéria je odnímatená Li-Ion s kapacitou 3000 mAh.
Alik Sakharov

Alik Sakharov (; * 17. máj 1959, Taškent, ZSSR) je kameraman a režisér pôsobiaci v USA.
Kariéra.
V roku 1985 Sakharov nakrútil dokument "The Russian Touch". Ako kameraman pôsobil neskôr aj na nakrúcaní niekoľkých filmov. Od roku 1999 do 2007 bol jedným z dvoch hlavných kameramanov seriálu "Sopranovci", nakrútil približne polovicu častí, vrátane prvej a poslednej. Ako kameraman pracoval aj na seriáli "Rím". V roku 2011 bol zvolený ako kameraman 4 častí prvej série populárneho fantasy seriálu "Game of Thrones", v ďalších troch sériach pôsobil ako režisér. Zrežíroval aj niekoľko častí seriálov "Marco Polo", "Čierne vlajky" a nadchádzajúcej piatej série "House of Cards".
LG G4 Beat

LG G4 Beat je androidový smartfón, ktorý vyrába spoločnosť LG Electronics. Predstavený bol v júli a uvedený v auguste 2015.
Obsahuje LCD displej s uhlopriečkou 5,2 palcov s rozlíšením 1080 x 1920 bodov s bodovou hustotou 423 ppi a operačný systém Android 5.1.1.
Poháňa ho čipset Qualcomm MSM8939 Snapdragon 615 s procesorom Octa-core (4x1,5 GHz Cortex-A53 &amp; 4x1,0 GHz Cortex-A53) a grafický procesor Adreno 405. Kapacita vnútorného úložiska je 8 GB, rozšíriteľného microSD kartou do 32 GB a 1,5 GB RAM. Primárna kamera má 8 alebo 13 MP a sekundárna 5 MP. Batéria je odnímateľná Li-Ion s kapacitou 2300 mAh.
LG G5 SE

LG G5 SE je androidový smartfón, ktorý vyrába spoločnosť LG Electronics. Predstavený bol v apríli a uvedený v júli 2015.
Obsahuje LCD displej s uhlopriečkou 5,3 palcov s rozlíšením 1440 x 2560 bodov s bodovou hustotou 554 ppi a operačný systém Android 6.0.1.
Používa čipset Qualcomm MSM8976 Snapdragon 652 s procesorom Octa-core (4x1,8 GHz Cortex-A72 &amp; 4x1,2 GHz Cortex-A53) a grafický procesor Adreno 510. Kapacita vnútorného úložiska je 32 GB, je rozšíriteľné microSD kartou do 256 GB a pamäť RAM je 3 GB. Primárna kamera je duálna 16+8 MP, sekundárna má 8 MP.
Batéria je odnímateľná Li-Ion s kapacitou 2800 mAh.
LG G4 Stylus

LG G4 Stylus je androidový smartfón, ktorý vyrába spoločnosť LG Electronics. Predstavený bol v apríli a uvedený v máji 2015.
Obsahuje LCD displej s uhlopriečkou 5,7 palcov a rozlíšením 720 x 1280 bodov s bodovou hustotou 258 ppi a operačný systém Android 5.0 aktualizovateľný na 5.1. 
Používa čipset v závislosti od verzie Qualcomm MSM8916 Snapdragon 410 alebo Mediatek MT6592M s procesorom Quad-core 1,2 GHz Cortex-A53 alebo Octa-core 1,4 GHz Cortex-A7 a grafický procesor Adreno 306 alebo Mali-450MP4. 
Kapacita vnútorného úložiska je buď 8 alebo 16 GB, rozšíriteľné microSD kartou do 256 GB a kapacita pamäte RAM je 1 alebo 2 GB. Primárna kamera má 13 alebo 8 MP, sekundárna má rozlíšenie 5 MP. 
Batéria je odnímateľná typu Li-Ion s kapacitou 3000 mAh.
Živý terč

Živý terč môže byť:
Šepkár v hľadišti

Šepkár v hľadišti bol časopis, ktorý vychádzal na Slovensku po prvej svetovej vojne.
Bol to divadelný časopis, ktorý vychádzal v Bratislave raz týždenne. Bol to informačný bulletin Slovenského národného divadla v Bratislave.
Tatranský Slovák

Tatranský Slovák bol týždenník, ktorý vychádzal v Ružomberku v 30-tych rokoch 20. storočia.
Úradné noviny

Úradné noviny boli noviny, ktoré vychádzali na Slovensku od roku 1919 do roku 1945.
Úradné noviny vychádzali najprv v Žiline, neskôr v Bratislave raz za týždeň vždy s pondelňajším dátumom. Noviny sa tlačili v Bratislave, Ružomberku, Prahe. V rokoch 1922 až 1924 mal prílohu s názvom "Príloha Úradných novín".
Obsahové zameranie novín.
Noviny obsahujú rôzne vyhlášky, oznámenia o voľných pracovných miestach na úradoch (vtedy: súbeh), zatykače, predvolania k súdu, rôzne oznamy inštitucionálno-právneho charakteru, pozvánky na valné zhromaždenia, ohlásenie stanného práva alebo nariadenia ministrov vlády Československej republiky, (napr. o úprave obchodu s kukuricou, o ochrane prenájomníkov, o zmenkách a obchodných poukážkach a i.).
Slovák Pondelník

Slovák Pondelník bol politický týždenník, ktorý vychádzal na Slovensku počas 2. svetovej vojny.
Týždenník vychádzal v Bratislave vždy v pondelok.
Tisůvka

Tisůvka je vrchol v pohorí Žďárské vrchy. Nachádza sa 1 km západne od osady Cikháj a 6 km juhozápadne od vrchu Devět skal.
Prírodnú pamiatku tvorí rulová skala, na skalnej hradbe, na chrbáte Tisůvky. Okolité balvanité sutiny sú pozostatkom procesov intenzívneho mrazového zvetrávania hornín v starších štvrtohorách.
Turistika.
Skalný útvar je turisticky sprístupnený a je tam zriadená zastávka náučného chodníka ochrany prírody "Žákova hora". Horolezeckú činnosť je možné vykonávať na vyznačených úsekoch v dobe od 1. júla do 28. februára.
Sklárska pracovná pospolitosť

Sklárska pracovná pospolitosť bol závodný mesačník, ktorý vychádzal v Trenčíne počas druhej svetovej vojny.
Časopis bol mesačným informačným obežníkom závodu Slovenských sklených hutí predtým J. Schreibera a synovci úč. spol. - Lednické Rovne. Časopis tlačil V. Čelko. (Závod Slov. sklených hutí dnes existuje pod názvom Rona.)
Noviny mali charakter inštitucionálnej korešpondencie - teda boli sprostredkovateľom medzi vedením závodu a zamestnancami. Obsahovali nariadenia, informácie o čerpaní dovoleniek, o výške mzdy, o daniach a daňových odvodoch, o personálnych otázkach závodu (aj jubileá a úmrtia, sobáše, narodené deti), o pracovnej disciplíne a i., ale i zopár riadkov humoru. Prinášal aj informácie z profesie z histórie (napr. článok Aké povinnosti mal šmelciar?)
Autorita (knihovníctvo)

Autorita v knižničnej terminológii označuje overený a unifikovaný selekčný údaj (heslo), ktorý popisuje dokumenty a slúži k ich vyhľadávaniu v knižničných katalógoch.
Delenie.
Autority sa delia na menné (mená osôb, rodín a rodov, názvy akcií a korporácií a pod.) a vecné (vecné témy, geografické termíny, formy a žánre, chronologické termíny a pod.). Autority, resp. "Autoritatívne záznamy" sú sústredené v databázach, tzv. "Súboroch autorít", väčšinou ako súčasť knižničného katalógu. Hlavným a najdôležitejším prvkom autoritatívneho záznamu je "hlavička", tj. tá podoba slovného vyjadrenia pre daný pojem, ktorá bola zvolená ako preferovaná. Autoritatívne záznamy ďalej môžu obsahovať "odkazy" na iné formy hlavičky (napr. pseudonymy osôb, synonymá a pod.) a poznámky (napr. stručné biografické údaje o osobe a pod.).
Milhouse Van Houten

Milhouse Mussolini Van Houten, známy predovšetkým len ako Milhouse, je fiktívna postava z amerického animovaného seriálu Simpsonovci. Hlas mu prepožičala Pamela Hayden (v českom znení Pavel Tesař a Libor Terš v prvých dvoch sériách Aleš Procházka).
Je to najlepší priateľ Barta Simpsona. Je zamilovaný do Bartovej sestry Lisy Simpsonovej.
Výzor.
Milhouse má červené okuliare a veľký nos. Nosí červené krátke nohavice a svetloružové tričko. Má modré vlasy.
Rodina.
Milhouse má otca Kirka Van Houtena, mamu Luann Van Houtenovú, strýka Norberta Van Houtena (v seriáli sa objavil len raz) a sesternicu Anniku Van Houtenovú, ktorá je z Holandska a má 18 rokov (taktiež sa v seriáli objavila len raz).
Světnovské údolí

Světnovské údolí je prírodná pamiatka ev. č. 819 neďaleko obce Světnov v okrese Žďár nad Sázavou v nadmorskej výške 620 – 640 metrov. Oblasť spravuje AOPK CHKO Žďárské vrchy.
Ochrana.
Predmetom ochrany je alúvium meandrujúceho Sklenského potoka, ktorý je prítokom Stržského potoka.
LG Prada 3.0

LG Prada 3.0 je androidový smartfón, ktorý vyrábala spoločnosť LG Electronics. Predstavený bol v decembri 2011 a uvedený v januári 2012.
Obsahuje LCD displej s uhlopriečkou 4,3 palcov s rozlíšením 480 x 800 bodov s bodovou hustotou 217 ppi a operačný systém Android 2.3.7 aktualizovateľný na 4.0.
Používal čipset TI OMAP 4430 s procesorom Dual-core 1,0 GHz Cortex-A9 a grafickým procesorom PowerVR SGX540. Kapacita úložiska bola 8 GB, rozšíriteľná microSD kartou a kapacita RAM 1 GB. Primárna kamera mala 8 MP, sekundárna 1,3 MP.
Batéria bola odnímateľná Li-Ion s kapacitou 1540 mAh.
LG G Stylo

LG G Stylo je androidový phablet, ktorý vyrába spoločnosť LG Electronics. Predstavený a uvedený bol v máji 2015.
Obsahuje dotykový LCD displej s uhlopriečkou 5,7 palcov a rozlíšením 720 x 1280 bodov s bodovou hustotou 258 ppi a operačný systém Android 5.0 aktualizovateľný na 6.0.
Ako čipset sa používa Qualcomm MSM8916 Snapdragon 410 s procesorom Quad-core 1,2 GHz Cortex-A53 a grafickým procesorom Adreno 306. Kapacita vnútorného úložiska je 8 GB, pričom je možné ju rozšíriť microSD kartou do 32 GB a kapacita pamäte RAM je 1 GB. 
Primárna kamera má 8 MP, sekundárna 5 MP. Batéria je odnímateľná typu Li-Ion s kapacitou 3000 mAh.
LG Prada

LG Prada je názov viacerých mobilných telefónov od spoločnosti LG Electronics:
Jenő Kalmár

Jenő Kalmár alebo Eugen Kalmár (* 28. december 1873, Csernely† 21. október 1937, Bratislava) bol maďarský výskumník Afriky, etnografický zberateľ.
Životopis.
Ukončil vojenskú akadémiu a stal sa inžinierom. Po určitú dobu žil a pôsobil v Berlíne. Bol predsedom Berlínskeho združenia Maďarov, neskôr, od roku 1899 bol zamestnancom spoločnosti "Gesellschaft für Südkamerun" (Spoločnosť Južného Kamerunu). Vďaka tejto funkcii sa dostal do Kamerunu, kde mal za úlohu skúmať a mapovať Zadný Kamerun a vyhľadať možnosti k založeniu obchodných pobočiek.
Hlavným vývozným artiklom Kamerunu bol v tom čase kaučuk a slonovina. Úlohou bolo zorganizovať vývoz týchto surovín. S prerušeniami strávil v Afrike spolu 12 rokov, počas tejto doby sa zaoberal aj etnografickou zberateľskou a kartografickou činnosťou. Listy z Afriky písané rodine vnímavo opisujú jeho tamojší život, zvyky domorodcov a ich vzájomné boje ako aj boj proti Európanom, ktorý priniesol veľa obetí. Neskôr sa stal generálnym riaditeľom Južno kamerunskej akciovej spoločnosti.
Po návrate domov v roku 1912 robil prednášky o zážitkoch a skúsenostiach pre rôzne odborné spoločnosti, medzi ďalšími pre Maďarskú geografickú spoločnosť, Etnografickú spoločnosť a pre Obchodné združenie Subotice. Časť prednášok vyšla aj v tlači, v Buletíne maďarského etnografického múzea (1913) a v zošitoch publikujúcich texty valného zhromaždenia Ľudovej akadémie Erzsébet (1911 a 1913).
Maďarské etnografické múzeum obohatil s hodnotnou, viac než 200 kusovou zbierkou z Kamerunu, niekoľko vlastnoručných náčrtov máp, cestopisov a materiál prednášok uchováva Maďarské geografické múzeum. Zúčastnil sa prvej svetovej vojny, ako dôstojník (kapitán) v zálohe, kde bol vážne zranený a neskôr dostal prestížne vyznamenanie. Niektoré svoje zážitky z vojny aj publikoval. Po vojne sa usadil v Bratislave, kde si založil rodinu. Zomrel v roku 1937.
LG K3

LG K3 je androidový smartfón, ktorý vyrába spoločnosť LG Electronics. Predstavený bol v auguste a uvedený v septembri 2016.
Obsahuje LCD displej s uhlopriečkou 4,5 palcov a rozlíšením 480 x 854 bodov s bodovou hustotou 218 ppi a operačný systém Android 6.0. 
Používa čipset v závislosti od verzie buď Mediatek MT6737M alebo Qualcomm MSM8909 Snapdragon 210 a procesor Quad-core 1,1 GHz Cortex-A53 alebo Quad-core 1,1 GHz Cortex-A7 s grafickým procesorom Mali-T720MP2 alebo Adreno 304.
Vnútorné úložisko má kapacitu 8 GB a je rozšíriteľné microSD kartou do 32 GB a pamäť RAM je 1 GB. Primárna kamera má 5 MP a sekundárna VGA rozlíšenie.
LG K5

LG K5 je androidový smartfón, ktorý vyrába spoločnosť LG Electronics. Predstavený bol v marci a uvedený v júni 2016.
Obsahuje LCD displej s uhlopriečkou 5,0 palcov s rozlíšením 480 x 854 bodov s bodovou hustotou 196 ppi a operačný systém Android 5.1.1.
Systém na čipe použitý v telefóne je Mediatek MT6582 s procesorom Quad-core 1,3 GHz Cortex-A7 a grafickým procesorom Mali-400MP2. Kapacita vnútorného úložiska je 8 GB rozšíriteľná microSD kartou do 32 GB a pamäť RAM je 1 GB.
Primárna kamera má 8 MP, sekundárna má rozlíšenie 2 MP. Batéria použitá v mobile je odnímateľná typu Li-Ion s kapacitou 1900 mAh.
LG Viper

LG Viper 4G LTE LS840 je androidový smartfón, ktorý vyrábala spoločnosť LG Electronics. Predstavený bol v januári a uvedený v apríli 2012.
Obsahuje LCD displej s uhlopriečkou 4,0 palcov s rozlíšením 480 x 800 bodov s bodovou hustotou 233 ppi a operačný systém Android 2.3.
Systém na čipe obsahuje procesor Dual-core 1,2 GHz a grafický procesor Adreno 220. Kapacita vnútornej pamäte je 4 GB, ktorá je rozšíriteľná microSD kartou a pamäť RAM je 1 GB. 
Primárna kamera má rozlíšenie 5 MP, sekundárna má VGA rozlíšenie. Batéria je odnímateľná typu Li-Ion s kapacitou 1700 mAh.
LG G Vista

LG G Vista je androidový phablet, ktorý vyrábala spoločnosť LG Electronics. Predstavený a uvedený bol v auguste 2014.
Obsahuje LCD displej s uhlopriečkou 5,7 palcov s rozlíšením 720 x 1280 bodov s bodovou hustotou 258 ppi a operačný systém Android 4.4.2. 
Systém na čipe je typu Qualcomm Snapdragon 400 s procesorom Quad-core 1,2 GHz a grafickým procesorom Adreno 305. Kapacita úložiska je 8 GB rozšíriteľná microSD kartou do 32 GB a pamäť RAM je 1,5 GB.
Primárna kamera má 8 MP, zatiaľ čo sekundárna 1,3 MP. Batéria je odnímateľná typu Li-Ion a má kapacitu 3200 mAh.
LG G Vista 2

LG G Vista 2 je androidový smartfón, ktorý vyrába spoločnosť LG Electronics. Predstavený bol v októbri a uvedený v novembri 2015.
Obsahuje LCD displej s uhlopriečkou 5,7 palcov s rozlíšením 1080 x 1920 bodov s bodovou hustotou 386 ppi a operačný systém Android 5.1.
Používa čipset Qualcomm MSM8952 Snapdragon 617 s procesorom Octa-core (4x1,5 GHz Cortex-A53 &amp; 4x1,0 GHz Cortex-A53) a grafickým procesorom Adreno 405. Kapacita úložiska je 16 GB rozšíriteľná microSD kartou do 32 GB a 2 GB RAM. 
Fotoaparát má rozlíšenie 13 MP, sekundárna kamera má 5 MP. Batéria je vymeniteľná typu Li-Ion s kapacitou 3000 mAh.
Sedmohlások obyčajný

Sedmohlások obyčajný (iné názvy: sedmihlások hájový, sedmohlások hájový; lat. "Hippolais icterina") je druh vtáka z čeľade trsteniarikovité ("Acrocephalidae"). Obýva najmä svetlé lesy a parky, je rozšírený v Európe. Zimuje v Afrike, južne od rovníka. Na Slovensku hniezdi skoro na celom území, hniezdenie bolo dokázané alebo pravdepodobné na 79,30 % mapovacích kvadrátov. Podľa Medzinárodnej únie na ochranu prírody a prírodných zdrojov sedmohlások obyčajný patrí medzi najmenej ohrozené druhy, celková populácia je klesajúca, stavy v Európe v rokoch 19802013 mierne poklesli.
Výskyt a stav na Slovensku.
Odhadovaný počet hniezdiacich párov je 10 000 - 20 000. Veľkosť populácie i územie na ktorom sa vyskytuje sú "stabilné", maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 "LC" - menej dotknutý. Európsky ochranársky status "SPEC4" - druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia "S" - vyhovujúci ochranársky status. 
Ochrana.
Je zákonom chránený, spoločenská hodnota je 500 € (Vyhláška MŽP č. 170/2021).
Druh je zaradený do Bonnského dohovoru (Príloha II) a Bernského dohovoru (Príloha II).
Hlas.
Spev sedmohláska je melodický, rýchly a hlasný. Do spevu vplieta imitácie hlasu iných druhov a opakované nosové "gié - gié - gié". Vábenie je trojslabičné "té-té-lüüit"
Bandyšivka

Bandyšivka () je dedina na Ukrajine v Mohyliv-podiľskom rajóne Vinnyckej oblasti. Žije tu 672 obyvateľov.
Nadia Comaneciová

Nadia Elena Comaneciová (v rumunskej verzii priezviska Comăneci, v anglickej Comaneci, * 12. november 1961, Onești, Rumunsko) je bývalá rumunská športová gymnastka, držiteľka piatich zlatých, troch strieborných a jednej bronzovej olympijskej medaily a prvá športová gymnastka, ktorá získala v olympijskej súťaži najvyššiu možnú známku v hodnote 10,00. Považuje sa za jednu z najvýznamnejších športovkýň 20. storočia a jednu z najúspešnejších svetových gymnastiek v dejinách.
V roku 1989, krátko pred pádom komunistického režimu v Rumunsku emigrovala cez Maďarsko a Rakúsko do USA, kde sa natrvalo usadila. V roku 1996 sa vydala za bývalého amerického gymnastu Barta Connera. Od 29. júna 2001 je naturalizovaná štátna príslušníčka Spojených štátov.
Podtatranský kraj

Podtatranský kraj bol týždenník, ktorý vychádzal na Slovensku v 30-tych rokoch 20. storočia
Týždenník bol orgánom Republikánskej zemedelskej a maloroľníckej strany, regionálneho charakteru. Vychádzal v Liptovskom Mikuláši, tlačil sa v Košiciach. Týždenník uverejňoval aj romány na pokračovanie, napr. Jožo Nižnánsky: "Čachtická pani".
Démétrios z Alexandrie (olympijský víťaz)

Démétrios () bol olympijský víťaz v behu na jedno stadion v roku 228 pred Kr..
Démétrios z Alexandrie si na 138. olympijských hrách vybojoval víťazstvo v behu na jedno stadion. Staroveký historik Polybios uvádza: "„Podľa správy od Aristodéma z Élidy začínali záznamy o atlétoch, prirodzene o víťazoch, od dvadsiatej siedmej olympiády. Predtým nebolo žiadne meno zaznamenané, pretože v predchádzajúcej dobe o to nedbali. V dvadsiatej siedmej olympiáde je zaznamenaný Koroibos z Élidy ako prvý víťaz v stadiu a táto olympiáda bola prvá, od ktorej začína grécka chronológia“". Podľa tradície to bolo v roku 776 pred Kr. a beh na jedno stadion bol na týchto hrách jedinou atletickou disciplínou a ostal hlavným pretekom aj po zavedení ďalších súťažných disciplín. Menom ich víťazov sa olympiády označovali. V skutočnosti bol v starovekom Grécku tento zoznam olympiád spoločne s ich víťazmi zostavený koncom 5. stor. pred Kr. a od 4. stor. pred Kr. ho grécki historici používali pri datovaní. 
Olympijské víťazstvo Démétria uvádza Eusebios z Kaisareie vo svojom diele Kronika (), a to v zozname olympijských víťazov, ktorý vyhotovoval z písomnosti Iulia Africana, autora diel, zachovaných prevažne len vo fragmentoch.
Heřmanov (prírodná pamiatka)

Heřmanov je prírodná pamiatka ev. č. 683, ktorá sa nachádza južne od obce Heřmanov v okrese Žďár nad Sázavou. Správa AOPK ČR.
Ochrana.
Predmetom ochrany je unikátne mineralogické nálezisko takzvaných heřmanovských gulí (antofylit s vložkami flogopitu).
Ivan Švejna

Ing. Ivan Švejna (* 20. november, 1965, Košice) je slovenský politik, liberálny ekonóm, člen "Mont Pélerinskej spoločnosti" a od roku 2016 do roku 2020 štátny tajomník Ministerstva práce, sociálnych vecí a rodiny SR, kde sa zaoberal agendou dôchodkového sporenia a sociálneho poistenia. Od roku 2009 je podpredsedom strany Most-Híd pre ekonomiku a v roku 2010 bol prvýkrát zvolený za poslanca NR SR. Je iniciátorom zavedenia druhého dôchodkového piliera na Slovensku.
Zoznam tabletov LG

Toto je zoznam tabletov od spoločnosti LG Electronics s operačným systémom Android.
Podhalie

Podhalie () je skôr kultúrny ako geografický región na juhu Poľska, ležiaci pod severnými svahmi Vysokých Tatier, na hornom toku rieky Dunajec. Centrom regiónu je mesto Nowy Targ. Podhalie patrí do väčšieho historicko-geografického regiónu Malopoľsko.
Charakteristika.
Podhalie sa rozprestiera od severných úbočí Vysokých Tatier na juhu až po pohorie (a zároveň národný park) Gorce na severe (najvyšší vrch Turbacz, ). Na východe je hranicou rieka Bialka, ktorá oddeľuje Podhalie od Spiša, na západe siaha Podhalie k slovenskej Orave. Podhalie teda susedí na slovenskej strane s Oravou, Liptovom a Spišom. Južná časť regiónu sa nazýva aj ako "Skalné Podhalie"; patria do neho obce Brzegi, Tatranská Bukovina, Kościelisko, Murzasichle, Poronin, Szaflary, Witów, Zakopané.
Názov regiónu pochádza z lokálneho pomenovania horských lúk na svahoch Tatier ako „haly“. Význam pomenovania Podhalie by sme teda mohli prekladať ako „pod horskými lúkami“.
Región bol osídlený v 12. a 13. storočí najmä prisťahovalcami z Malopoľska a od 14. do 17. storočia bol doosídľovaný príslušníkmi tzv. valašskej kolonizácie.
Región je známy najmä svojráznou ľudovou kultúrnou, ktorá bola v poľskej kultúre do veľkej miery skúmaná a literárne spropagovaná v období romantizmu.
Nachádza sa tu populárne rekreačné stredisko Zakopané, ktoré ponúka možnosť turistiky a lyžiarskych aktivít.
Obce ležiace v regióne Podhalie.
Najväčšie lokality: Nowy Targ (historické centrum Podhalia), Czarny Dunajec, Ludźmierz, Zakopane, Biały Dunajec, Szaflary, Białka Tatrzańska, Bukowina Tatrzańska, Poronin, Chochołów, Witów, Gronków a ďalšie.
Dyšu tišinoj (videoalbum)

Dyšu tišinoj () je prvé DVD ruského hudobníka Nikolaja Noskova ktorý vydal v apríli 2008. Televízna verzia koncertu bola zaznamenaná počas koncertnej prezentácii albumu Dyšu tišinoj